

**УРОК: Да изчистим България Заедно**

**Диляна Илиева, начален учител в 35 СУ „Добри Войников“**

**гр. София**

**Часът е проведен с 2 „В“ клас на 16.09.2017 г.**

*„ Ние сме един отбор“*

*„ Да пазим България чиста – днес, утре, всеки ден “*

**Цел на урока**

*1. Да се формира екологична култура в учениците и нагласи и отговорности за опазване на околната среда.*

*2. Да се подкрепят и насърчават младите хора, ангажирани в дейности, свързани с опазването на околната среда.*

*3. Да се формират умения за работа в екип.*

*4. Да се насърчи доброволчеството в децата.*

*5. Да се сплоти екипа чрез работа по конкретна задача.*

**Описание**

*Непосредствено след първия учебен ден, беше създадена организация за участие в най-мащабната доброволческа кампания "Да изчистим България заедно".*

*Ученици, учители, родители, братя и сестри, баби и дядовци се събрахме в 10:00ч. на сборния пункт в Борисовата градина в София, където всеки получи ръкавици и чували.*

*От там се разделихме на по малки групи и тръгнахме из парка да събираме пластмасови, стъклени и други отпадъци. Децата се забавляваха , търсейки боклуци сякаш търсят съкровища. Започна съревнование кой е събрал повече боклук и кой е намерил най-интересния.*

*Докато почиствахме парка, който се намира близо до нашето училище и всички посещаваме и обичаваме, коментирахме и дискутирахме как не трябва да замърсяваме природата, как трябва да използваме винаги кошчетата и да не замърсяваме. Учениците бяха искрено се възмущаваха от количеството отпадъци между дърветата и недоумяваха защо хората ги изхвърлят произволно !*

*След около час и половина всеки екип вече беше напълнил по един чувал, а някои даже и повече. Изхвърлихме чувалите на оказаните места и се отдадохме на заслужена почивка в парка с много игри и забавления.*

*Деца, родители, учители бяхме доволни от свършената работа и горди,че сме допринесли за по-чиста природа !*

**От коментарите в час**

*„ Хората не са ли чували за кошчета ? “*

*„ Колко много боклук ! “*

*„Защо хората не си изхвърлят боклуците в кофата ? “*

*„ Искам да чистя ! “*

**Идеи за надграждане**

*Този проект може да бъде още по успешен ако имахме време преди работата на терен да поговорим за опазването на околната среда в час. Тъй като акцията беше непосредствено след 15-ти септември ние нямахме тази възможност, но смятам,че ако преди това учениците са запознати по подробно за вредата от замърсяването, за времето, за което се разграждат пластмасата и други факти ще бъдат по-мотивирани в почистването. Също така мястото за почистване може да бъде избрано от самите учениците.*